La primera edició fou l'any 1972, i fins a l'any 1999 el rival del campió d'Europa era el campió de la Recopa d'Europa de futbol, la segona competició en importància del moment. Fins a l'any 1997 la final es disputava a doble partit en els estadis dels dos rivals. A partir del 1998 i fins a l'edició del 2012 es disputà a partit únic a l'Estadi Louis II de Mònaco a l'inici de la temporada futbolística. Des de l'edició del 2013 la seu és itinerant.